
KĖDAINIŲ RAJONO SAVIVALDYBĖS ADMINISTRACIJOS DIREKTORIUS
ĮSAKYMAS

DĖL KĖDAINIŲ RAJONO SAVIVALDYBĖS ADMINISTRACIJOS KOKYBĖS POLITIKOS TVIRTINIMO

2024 m. birželio 25 d. Nr. AD-1-582
Kėdainiai


              Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu, 
1. T v i r t i n u Kėdainių rajono savivaldybės administracijos Kokybės politiką (pridedama).
2. Į p a r e i g o j u Nataliją Matulevičienę, Bendrojo skyriaus vyr. specialistę, savivaldybės
administracijos Kokybės politiką skelbti savivaldybės interneto svetainėje www.kedainiai.lt
             Šis įsakymas per vieną mėnesį nuo įsakymo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

Administracijos direktorius                                                                                         Gintautas Muznikas


















PATVIRTINTA
Kėdainių rajono savivaldybės
administracijos direktoriaus
2024 m. birželio    d. įsakymu Nr. AD-1-


KĖDAINIŲ RAJONO SAVIVALDYBĖS ADMINISTRACIJOS KOKYBĖS POLITIKA


Kėdainių rajono savivaldybės administracijos kokybės vadybos sistema sertifikuota pagal ISO  9001:2015 standarto reikalavimus ir nuolat gerina  viešųjų ir administracinių paslaugų teikimą gyventojams, skatina darnų vystymąsi, partnerystę ir bendradarbiavimą, įgyvendina kokybės vadybos metodus, tobulina procesų kokybę, įstaigos veiklos srityse užtikrina kokybę ir nuolatinį veiklos gerinimą. Kokybės vadybos sistema apima nuolatinį valdymo, struktūros, darbo metodų ir veiklos procesų tobulinimą bei optimizavimą.

Vertybės

· Paslaugų kokybė ir nuolatinis tobulėjimas;
· Darbuotojų profesionalumas;
· Atsakingumas ir skaidrumas;
· Atvirumas ir bendradarbiavimas.

Tikslai

· Nuolat gerinti teikiamų paslaugų kokybę, atsižvelgiant į gyventojų ir suinteresuotų šalių poreikius;
· Diegti inovatyvius sprendimus;
· Sudaryti sąlygas darbuotojams kelti kvalifikaciją;
· Efektyviai ir skaidriai vykdyti veiklas.

Įgyvendindama šią kokybės politiką, Kėdainių rajono savivaldybės administracijos vadovybė įsipareigoja:

· Užtikrinti kokybės vadybos sistemos (atitinkančios ISO 9001 standarto reikalavimus) 
funkcionavimą ir nuolat tobulinti jos rezultatyvumą;
· Užtikrinti teikiamų paslaugų bei veiklos atitiktį teisės aktų reikalavimams;
· Kurti patrauklią ir sveiką aplinką dirbti ir tobulėti;
· Plėsti šiuolaikinių informacinių technologijų panaudojimą teikiant paslaugas;
· Nuolat gerinti kokybės politikos įgyvendinimą, skiriant reikalingus išteklius.

Kėdainių rajono savivaldybės administracijos darbuotojai įsipareigoja:

· Savo veikla atitikti kokybės politikos nuostatas ir aktyviai dalyvauti įgyvendinant tikslus. 

